อยากจะถามคะ ว่าทานยาคุมมาเป็นเวลา เกือบ 3 ปีและหยุดทานยาคุมไป 2 เดือนคะและตอนนี้ประจำเดือนไม่มาเกือบจะ 2 เดือนคะ แต่เรามีเพศสัมพันธ์กับแฟนคะ มีโอกาสที่จะตั้งครรภ์ไหมคะ หรือแค่ประจำเดือนอาจเลื่อนคะ รบกวนตอบคำถามให้ด้วยนะคะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวันหลังหยุดรับประทานยาคุม อาจจะยังมีระดับยาเหลืออยู่ ทำให้ยังไม่มีไข่ตก และยังไม่มีประจำเดือนมาตามปกติ ซึ่งอาจเกิดได้ในช่วง 1-3 เดือนแรกแต่อย่างไรก็ตามแนะนำให้คุมกำเนิดด้วยวิธีอื่นต่อทันที หากยังไม่พร้อมมีบุตรเบื้องต้นสามารถซื้อชุดตรวจการตั้งครรภ์ทางปัสสาวะมาตรวจเองเบื้องต้นได้ และหากเลย 3 เดือนไปแล้ว ประจำเดือนยังไม่มา แนะนำว่าควรไปพบสูตินรีแพทย์เพื่อตรวจหาสาเหตุอื่นเพิ่มเติมเช่นถุงน้ำรังไข่ หรือมีพังผืดในมดลูกหรือเปล่า ระหว่างนี้ยังไม่ซื้อยาปรับฮอร์โมนใดๆมารับประทานเอง